# Clermont-Ferrand

### Z Wikipédie

Clermont-Ferrand
Puy-de-Dôme
Celkový pohľad na mesto
Katedrála
Valéry Giscard d’Estaing
Blaise Pascal

Clermont-Ferrand je mesto v strednom Francúzsku, hlavné mesto departementu Puy-de-Dôme a zároveň regiónu Auvergne. V roku 1999 malo 137 154 obyvateľov, čo ho v tejto štatistike radí na 21. miesto vo Francúzsku. Mesto sa nachádza na úpätí sopečného pásma Chaine des Puys a dominuje mu vyhasnutá sopka Puy-de-Dôme, podľa ktorej je pomenovaný aj celý departement.

## [úprava] Hospodárstvo

Mesto je priemyselným centrom stredného Francúzska. Priemyslu dominuje spoločnosť Michelin, ktorá tu vznikla a dodnes sídli. Spoločnosť patrí medzi najväčších zaestnávateľov v regióne a výrazne svojou viac ako 100 ročnou prítomnosťou výrazne ovplyvnila charakter mesta. V roku 1970 mala spoločnosť Michelin v Clermont-Ferrande približne 30 000 zamestnancov. V súčasnosti tento počet klesá, a to najmä z dôvodu automatizácie výroby a presunu do krajín s nižšími výrobnými nákladmi. Medzi ďalšie odvetvia hospodárstva patrí farmaceutický priemysel (Merck), informačné technológie (IBM) a stavebníctvo (Ingerop).

## [úprava] Doprava

Clermont-Ferrand leží na križovatke 4 diaľnic : z východu je to diaľnica A72 v smere Lyon, zo západu diaľnica A82 v smere Bordeaux, zo severu diaľnica A 71 v smere Paríž a z juhu A75 v smere Montpellier (Millau).

Clermont-Ferrand je železnicou napojený na Paríž (cca. 4 hodiny cesty), Lyon a Marseille.

Letisko Aulnat zabezpečuje pravidelné vnútroštátne a medzištátne linky do viacerých destinácii (Paríž, Miláno, Brusel, Amsterdam).

## [úprava] Historické pamiatky

Dominantou mesta je gotická katedrála Notre Damme de l´assomption (Nanebovstúpenia Panny Márie). Nachádza sa v samom centre mesta na námestí Víťazstva (Place de la Victoire) a v blízskosti sochy pápeža Urbana II, ktorý v roku 1095 z tohto miesta vyhlásil prvú krížovú výpravu. Podstatná časť katedrály bola postavená v 13. storočí. Ďaľšou významnou pamiatkou je aj románska bazilika Notre-Dame du Port, pochádzajúca zo 6. storočia. V roku 1998 bola zapísaná do zoznamu kultúrneho dedičstva UNESCO.

## [úprava] Školstvo

V meste pôsobia dve univerzity (Université d´Auvergne a Université Blaise Pascal) ktoré majú dokopy viac ako 31 000 študentov. V meste sa nachádza aj viacero vedecko-výskumných inštitútov, sústredených na univerzitnom kampuse Cézeaux:

- École nationale supérieure d'architecture de Clermont-Ferrand (ENSACF)
- École nationale supérieure de chimie de Clermont-Ferrand (ENSCCF)
- CUST (Institut des sciences de l'ingénieur)
- Institut français de mécanique avancée (IFMA)
- Institut supérieur d'informatique de modélisation et de leurs applications (ISIMA)

### [úprava] CUST

Inštitút CUST vznikol v roku 1969 a zabezpečuje výuku a výskum v nasledujúcich vedných odbroch :

- Biológia
- Stavebníctvo
- Elektrotechnika
- Matematika a numerická analýza
- Fyzika

## [úprava] Kultúra

Medzi najvýznamnejšie kultúrne podujatia patrí medzinárodný festival krátkych filmov Festival international du court-métrage de Clermont-Ferrand. V počte návštevníkov sa radí v rámci Francúzska na druhé miesto, hneď za filmový festival v Cannes. V súčasnosti je to najväčšie poudajite venované krátkym filmom na svete.

## [úprava] Šport

Historicky najúspešnejším mestský športovým klubom je rugbyové mužstvo Club de Rugby ASM Clermont Auvergne, finalista francúzskeho šapionátu z rokov 1999 a 2001. V meste ďaľej pôsobí v súčasnosti druholigové mužstvo Clermont-Foot-Auvergne a basketbalové družstvá Stade Clermontois (muži) a SCAB 63 (ženy). V hokejovom klube Clermont-Auvergne Hockey Club (C.A.H.C.), ktorý v sezóne 2004/2005 viedol slovenský tréner Milan Jančuška pôsobilo a aj v súčasnosti pôsobí viacero hráčov zo Slovenska.

## [úprava] Významné osobnosti

V meste sa narodili alebo pôsobili viaceré osobnosti národného a medzinárodného významu :

- Blaise Pascal : filozof, matematik a fyzik (°1623, † 1662)
- Édouard Michelin : priemyselník (°1859, † 1940), zakladateľ spoločnosti Michelin
- Lolo Ferrari : herečka známa nadrozmerným poprsím
- Valéry Giscard d'Estaing : politik (°1926), prezident Francúzskej republiky v rokoch 1974-1981
- Audrey Tautou : herečka (°1926), známa z filmov Amélia z Montmartru a DaVinciho kód

## [úprava] Externé odkazy

Wikimedia Commons ponúka multimediálny obsah k téme
Clermont-Ferrand
Zdroj: "http://sk.wikipedia.org../../../c/l/e/Clermont-Ferrand_1f66.html"

Kategória: Mestá vo Francúzsku

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Afrikaans
- Български
- Català
- Česky
- Deutsch
- English
- Esperanto
- Español
- Suomi
- Français
- Magyar
- Italiano
- 日本語
- Ladino
- Latviešu
- Nederlands
- Occitan
- Polski
- Português
- Română
- Русский
- Simple English
- Svenska